La bandera foi adoptada oficialmentel 23 de xineru de 1831, dempués de la independencia belga del Reinu Xuníu de los Países Baxos en 1830. La mesma xugó un papel importante mientres la revolución y los sos colores sirvieron como recordatoriu duna vieya enseña con bandes horizontales usada mientres una revuelta anterior en 1789, dómina en que los Países Baxos taben baxu dominiu austriacu.